Hemi kam olsem wan debate naoia wetem olgeta futbol fan long sosol media mo raon long taon se Erakor hemi no winim jampionship blong 2017/2018 sisen.
Erakor hemi shud end ap wetem 31 poen mo +13 long gol avarej, be wetem case blong olgeta wetem Shepherds United i mekem se Port Vila Football Associatin (PVFA) hemi givim maj ia i go long Shepherds United, we i lukim Erakor hemi end ap wetem 28 poen, mo follem regulesen Shepherds hemi shud winim maj ia long 3-0, i mekem se Erakor naoia hemi shud gat +10 long gol avarej.
Tupuji afta long las win blong olgeta oli gat 28 poen level wetem Erakor be gol avarej i stap long +11.
Daily Sport i kontaktem PVFA blong hemi kamaot blong givim wan ofisol rispons long isiu ya, be i lukim PVFA oli se bambae oli mit tede aftanun blong givim wan ofisol ansa.
Naoia we i stap olgeta fan blong Tupuji Imere mo Erakor Golden Star oli mas wet long desisen blong PVFA blong disaedem whu nao wina blong 2017/2018 jampionship.
Long nara nius blong PVFA, long Wednesde long 3pm long Port Vila Stadium bambae i lukim ‘return’ maj blong fes mo premia divisen bitwin Siaraga mo Yatel.
Maj ia nao bambae i talem sapos Yatel hemi mekem i go insaed long premia o Siaraga hemi mentenem spot blong hem lo premia divisen lo 2018/2019 sisen.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn